தேவா (இசையமைப்பாளர்)

தேவா (Deva, பிறப்பு:20 நவம்பர் 1950) என்று அழைக்கப்படும் தேவநேசன் சொக்கலிங்கம், பெரும்பாலும் தமிழ்த் திரைப்படங்களில்  பணியாற்றும் தென்னிந்தியத் திரைப்பட இசையமைப்பாளரும் பாடகருமாவார். ஏறத்தாழ 36 ஆண்டுகால வாழ்க்கையில் தமிழ், கன்னடம், தெலுங்கு, மலையாளம் ஆகிய மொழித் திரைப்படங்களுக்கு பாடல்களையும், பின்னணி இசையையும் வழங்கியுள்ளார். 400இற்கும் மேற்பட்ட திரைப்படங்களுக்கு இசையமைத்துள்ளார்.

இவரது பூர்வீகம் வேலூர் மாவட்டம், ஆற்காடு அருகிலுள்ள மாங்காடு கிராமமாகும். தேவா பல கானா பாடல்களை எழுதியும், அப்பாடல்களை தானே பாடியும் உள்ளார். இவருடைய கானா பாடல்கள் பெரும்பாலும் சென்னைத் தமிழில் இருக்கும். இவர் மேற்கத்திய இசைக் கருவிகளை கையாளும் திறன்படைத்த மாஸ்டர் தன்ராஜிடம் மேற்கத்திய இசையைப் பயின்றவர். இவர் தேனிசைத் தென்றல்  என்று அழைக்கப்படுகிறார்.

 தனிப்பட்ட வாழ்க்கை 
தேவா 1950 நவம்பர் 20 அன்று மா. சொ. சொக்கலிங்கம், மா. சொ. கிருஷ்ணவேணி ஆகியோருக்கு மகனாகப் பிறந்தார். சிறுவயதில் கூட, தேவா இசையுலகில் ஈர்க்கப்பட்டார். சந்திரபோசுடன் இணைந்து, இவர் பல இசை நிகழ்ச்சிகளை நிகழ்த்தினார். ஜே. பி. கிருஷ்ணாவிடம் பாரம்பரிய இசையைக் கற்றுக்கொள்ளத் தொடங்கிய இவர், தன்ராஜுடன் தொடர்ந்து இலண்டனிலுள்ள டிரினிட்டி இசைக் கல்லூரியில் மேற்கத்திய இசையில் ஒரு படிப்பை முடித்துள்ளார். இவரின் மகன் சிறீகாந்து தேவாவும் ஒரு இசையமைப்பாளராவார். அதே போல இவரது சகோதரர்களான சபேஷ்-முரளி இசை இரட்டையர்களாக உருவாகியுள்ளனர். இவரது மருமகன் ஜெய் ஒரு நடிகராவார்.

 தொழில் வாழ்க்கை 
திரைப்படத்திற்கு வருவதற்கு முன்பு, தேவா தூர்தர்ஷன் பொதிகை தொலைக்காட்சியில் சிறிது காலம் பணியாற்றினார். வயலும் வாழ்வும் என்ற நிகழ்ச்சியின் பாடல்களுக்கு இசையமைத்தார். அந்நாட்களில், தேவாவின் சகோதரர்கள் இளையராஜாவுடனும் பிற இசையமைப்பாளர்களின் இசைக்குழுக்களில் இசைக் கருவிகளை வாசித்து வந்தனர். இவரது முதல் திரைப்படம் மனசுக்கேத்த மகராசா 1989 இல் வெளியிடப்பட்டது. பின்னர் வைகாசி பொறந்தாச்சு என்ற திரைப்படத்தில் பணியாற்ற அழைக்கப்பட்டார். வைகாசி பொறந்தாச்சு வெளிவந்த பிறகு, இவரது பெயர் தமிழ்ச் சமூகம் முழுவதும் அறியப்பட்டது.

சிறந்த இசையமைப்பாளர் எம். எஸ். விஸ்வநாதன் இவரை "தேனிசைத் தென்றல்" என்று அழைத்தார். இதுவரை, தமிழ், தெலுங்கு, கன்னடம், மலையாளம் ஆகிய மொழிகளில் ஏறத்தாழ 400 இற்கும் மேற்பட்ட திரைப்படங்களுக்கு இசையமைத்துள்ளார். சமயப் பக்தித் திரைப்படங்களின் பாடல்களுக்காகவும் இவர் பிரபலமானவர். ரஜினிகாந்த் நடித்த அண்ணாமலை (1992), பாட்ஷா (1995) ஆகிய திரைப்படங்களில் இசையமைத்ததற்காக இவர் பரவலாக பாராட்டப்பட்டார்.

தேவா 1996 இல், 36 திரைப்படங்களுக்கு இசையமைத்தார். நடிகர் அஜித் விஜய் ஆகியோருக்கு இவரது இசை பெரும் பங்கு வகித்தன. ஆசை (1995) காதல் கோட்டை (1996) நேருக்கு நேர் (1997) நினைத்தேன் வந்தாய் (1998) பிரியமுடன் (1998) வாலி (1999) குஷி (2000) போன்ற வெற்றித் திரைப்படங்கள் இவர்களை அடுத்த தலைமுறையின் சிறந்த நடிகர்களாக தங்களை நிலைநிறுத்த உதவியது.

2014 இல், அனிருத் இரவிச்சந்தரனின் மான் கராத்தே படத்தில் ஒரு கானா பாடலைப் பாட தேவாவைத் தேர்ந்தெடுத்தார்.

 விருதுகள் 
1990 இல், தனது முதல் சிறந்த இசையமைப்பாளருக்கான தமிழ்நாடு மாநில திரைப்பட விருதைப் பெற்றார். 1992இல் தமிழக அரசின் கலைமாமணி விருதைப் பெற்றார். 1995 இல், ஆசை படம் இவருக்கு மற்றொரு மாநில திரைப்பட விருதைப் பெற்றுத் தந்தது. பாட்ஷா படத்திற்காக, தமிழ்நாடு கலை மற்றும் கலாச்சார அகாதமி விருதைப் பெற்றார். கதை எழுதுவதிலிருந்து திரையிடுதல் வரை உலகிலேயே மிக வேகமாக முடிக்கப்பட்ட திரைப்படமான சிவப்பு மழை படத்திற்காக கின்னஸ் உலக சாதனை விருது பெற்றார். தினகரன், சினிமா எக்ஸ்பிரஸ், இசுகிரீன் போன்ற பிரபல பத்திரிகைகளின் விருதுகளையும் இவர் பெற்றுள்ளார். கன்னடத் திரைப்படமான அம்ருத வர்சினி சிறந்த இசையமைப்பாளருக்கான பிலிம்பேர் விருதை வென்றார்.

இசையமைத்த திரைப்படங்களில் சில

 தமிழ்த் திரைப்படங்கள்
 ஆண்டு  திரைப்படம்  குறிப்புகள்  1989  மனசுக்கேத்த மகராசா  அறிமுகத் திரைப்படம் 1990  வைகாசி பொறந்தாச்சு  வெற்றி : சிறந்த இசையமைப்பாளருக்கான தமிழக அரசின் திரைப்பட விருது மண்ணுக்கேத்த மைந்தன்  நம்ம ஊரு பூவாத்தா  1991  புது மனிதன்  வசந்தகால பறவை  நாடோடி காதல்  கங்கைக்கரை பாட்டு  மாங்கல்யம் தந்துனானே  1992  அம்மா வந்தாச்சு  அண்ணாமலை  இளவரசன்  ஊர் மரியாதை  மதுமதி  கவர்ண்மென்ட் மாப்பிள்ளை  பிரம்மச்சாரி  பொண்டாட்டி ராஜ்ஜியம்   சாமுண்டி  சூரியன்  தெற்கு தெரு மச்சான்  உனக்காக பிறந்தேன்  சோலையம்மா  பட்டத்து ராணி  1993  கட்டபொம்மன்  செந்தூரப் பாண்டி  ரோஜாவைக் கிள்ளாதே  மூன்றாவது கண்  வேடன்  1994  என் ஆசை மச்சான்  ரசிகன்  இந்து  நம்ம அண்ணாச்சி  ஜல்லிக்கட்டு காளை  பதவி பிரமாணம்  1995  ஆசை  வெற்றி :சிறந்த இசையமைப்பாளருக்கான தமிழக அரசின் திரைப்பட விருதுபரிந்துரை :சிறந்த இசையமைப்பாளருக்கான பிலிம்பேர் விருது பாட்ஷா  பரிந்துரை : சிறந்த இசையமைப்பாளருக்கான பிலிம்பேர் விருது தேவா  சீதனம்  காந்தி பிறந்த மண்  நாடோடி மன்னன்  பொங்கலோ பொங்கல்  திருமூர்த்தி  மருமகன்  மாமன் மகள்  தாய்க்குலமே தாய்க்குலமே  புள்ளகுட்டிக்காரன்  1996  அவ்வை சண்முகி  கோகுலத்தில் சீதை  சேனாதிபதி  கோபாலா கோபாலா  காதல் கோட்டை  பரிந்துரை : சிறந்த இசையமைப்பாளருக்கான பிலிம்பேர் விருது கல்லூரி வாசல்  தாயகம்  மாண்புமிகு மாணவன்  பாஞ்சாலங்குறிச்சி  கல்கி  வான்மதி  காலம் மாறிப்போச்சு  1997 ஆஹா  அபிமன்யு  அருணாச்சலம்  பாரதி கண்ணம்மா  சாதிசனம்  தடயம்  இனியவளே  தர்ம சக்கரம்  எட்டுப்பட்டி ராசா  வாய்மையே வெல்லும்  சிஷ்யா  காதல்பள்ளி  காலமெல்லாம் காதல் வாழ்க  காலமெல்லாம் காத்திருப்பேன்  கல்யாண வைபோகம்  மாப்பிள்ளை கவுண்டர்  நேருக்கு நேர்  பரிந்துரை :சிறந்த இசையமைப்பாளருக்கான பிலிம்பேர் விருது நல்லமனசுக்காரன்  நேசம்  ஒன்ஸ்மோர்  பகைவன்  பத்தினி  பெரியதம்பி  பொற்காலம்  ரெட்டை ஜடை வயசு  பெரிய மனுசன்  தேடினேன் வந்தது 1998  என்னுயிர் நீதானே  இனியவளே  காதலே நிம்மதி  கண்ணெதிரே தோன்றினாள்  உரிமைப்போர்  சந்தோஷம்  நட்புக்காக  பொன்விழா  நினைத்தேன் வந்தாய்  பிரியமுடன்  குருபார்வை  சந்திப்போமா  சுந்தர பாண்டியன்  1999  ஆசையில் ஒரு கடிதம் ஆனந்த பூங்காற்றே  சின்ன ராஜா  ஒருவன்  ஊட்டி  ஹலோ  கனவே கலையாதே  கண்ணோடு காண்பதெல்லாம்  நெஞ்சினிலே  அன்புள்ள காதலுக்கு  மின்சார கண்ணா  ரோஜா வனம்  உன்னை தேடி  உன்னருகில் நானிருந்தால்  வாலி  பரிந்துரை :சிறந்த இசையமைப்பாளருக்கான பிலிம்பேர் விருது 2000  அப்பு  வெற்றிக் கொடி கட்டு  ஏழையின் சிரிப்பில்  குஷி  வெற்றி : சிறந்த இசையமைப்பாளருக்கான தமிழக அரசின் திரைப்பட விருதுபரிந்துரை :சிறந்த இசையமைப்பாளருக்கான பிலிம்பேர் விருது முகவரி  பரிந்துரை :சிறந்த இசையமைப்பாளருக்கான பிலிம்பேர் விருது வல்லரசு  சந்தித்த வேளை  உன்னைக் கண் தேடுதே  சீனு  தை பொறந்தாச்சு  மனுநீதி  2001  சாக்லெட்  சிட்டிசன்  எங்களுக்கும் காலம் வரும்  கண்ணுக்கு கண்ணாக  மாயன்  ஸ்ரீ ராஜ ராஜேஷ்வரி  லவ்லி  வீட்டோட மாப்பிள்ளை  லவ் மேரேஜ்  லூட்டி  விரும்புகிறேன்  கடல் மீன்கள்  உலகை விலைபேசவா  2002  பகவதி  பஞ்சதந்திரம்  ரெட்  பம்மல் கே. சம்பந்தம்  சமஸ்தானம்  விவரமான ஆளு  மாறன்  2003  சொக்கத்தங்கம்  தம்  சூரி  காதல் கிறுக்கன்  ராமச்சந்திரா  இன்று  மிலிட்டரி  2004  தேவதையைக் கண்டேன்  அடிதடி  ஜோர்  ராமகிருஷ்ணா  கவிதை  எங்கள் அண்ணா  ஜெய்சூர்யா  கஜேந்திரா  மகாநடிகன்  2005  இங்கிலீஸ்காரன்  நண்பனின் காதலி  கிரிவலம்  செல்வம்  சூப்பர் டா  2007  திருமகன்  வியாபாரி  சொல்லி அடிப்பேன்  மணிகண்டா  அடாவடி  பசுபதி மே/பா ராசாக்காபாளையம்  சீனாதானா 001  2008  கோடைக்கானல்  2009  ஆறுமுகம்  மாட்டுத்தாவணி  2010  சிவப்பு மழை  பெண் சிங்கம்  குட்டி பிசாசு  பொள்ளாச்சி 2012  கொண்டான் கொடுத்தான் 2014  டம்மி டப்பாசு http://www.filmibeat.com/celebs/deva/filmography.html 

 திரையில் தோன்றியவை 
 ஆண்டு  திரைப்படம்  குறிப்புகள்1998  உன்னிடத்தில் என்னைக் கொடுத்தேன்  அவராகவே1999  சின்ன ராஜா  அவராகவே2004  அடி தடி  "தகடு தகடு" பாடலில் சிறப்புத் தோற்றம்2009  மோதி விளையாடு  "மோதி விளையாடு" பாடலில் சிறப்புத் தோற்றம்

 மேற்கோள்கள் 

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:கன்னடத் திரைப்பட இசையமைப்பாளர்கள்
பகுப்பு:சென்னை இசைக்கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழிசைக் கலைஞர்கள்